2021 m. rugsėjo 27 d. Nr. SD-15/3P/Š.06-S.sk.

*Švietimo skyriui*

*Šiaulių miesto savivaldybė*

*Pakalnės g. 6a,*

*76293 Šiauliai*

Sveikinu Šiaulių miesto savivaldybės švietimo skyriaus darbuotojus bei visus miesto pedagogus su naujais 2021–2022 mokslo metais. Visiems jums linkiu įkvėpimo ir sėkmės ugdant jaunąją Lietuvos kartą visus ateinančius mokslo metus.

Lietuvos ugdymo įstaigos kuria visiems mokyklos bendruomenės nariams saugią aplinką, siekia išgyvendinti patyčias ir smurtą, taikydami veiksmingas, moksliškai pagrįstas vaikų socialinius ir emocinių sunkumų įveikimo gebėjimus ugdančias programas.

Viena iš jų – tarptautinė programa „Zipio draugai“, skirta 5–7 metų vaikams. Ši programa bendromis pedagogų ir programos vykdytojų pastangomis įgyvendinama Lietuvoje nuo 2000-ųjų. Joje yra dalyvavę daugiau nei 266 tūkst. vaikų, programos pedagogo kvalifikaciją yra įgiję 6,2 tūkst. pedagogų. Programa įgyvendinama lietuvių, lenkų ir rusų kalbomis.

Šiaulių apskritiesugdymo įstaigos dalyvauja programoje „Zipio draugai“ nuo 2002-ųjų metų. Joje dalyvavo daugiau nei 27,9 tūkst. apskrities vaikų, darbui programoje yra parengti 479 pedagogai.

Šiaulių apskritiesugdymo įstaigų vadovai bei pedagogai vertina programos „Zipio draugai“ teikiamas galimybes vaiko emocinių ir elgesio problemų prevencijai bei klasės ir mokyklos mikroklimatui gerinti, tad jie aktyviai dalyvauja programoje. Ateinančiais mokslo metais *Šiaulių* *apskrityje* programoje dalyvaus 92 pedagogai, 1593 vaikai iš 59 ugdymo įstaigų.

*2021*–*2022 m. m. programoje ,,Zipio draugai” dalyvaus šios Šiaulių miesto ugdymo įstaigos:*

|  |  |
| --- | --- |
| 1. Šiaulių lopšelis-darželis „Gluosnis“ 2. Šaulių lopšelis-darželis „Drugelis“ 3. Šiaulių lopšelis-darželis „Sigutė“ 4. Šiaulių lopšelis-darželis „Voveraitė“ 5. Šiaulių lopšelis-darželis „Auksinis raktelis“ 6. Šiaulių lopšelis-darželis „Ąžuoliukas“ 7. Šiaulių sanatorinis lopšelis-darželis „Pušelė“ 8. Šiaulių lopšelis-darželis „Varpelis“ 9. Šiaulių lopšelis-darželis „Bangelė“ 10. Šiaulių lopšelis-darželis „Žibutė“ 11. Šiaulių lopšelis-darželis „Žirniukas“ 12. Šiaulių lopšelis -darželis „Klevelis“ 13. Šiaulių Petro Avižonio regos centras 14. Šiaulių lopšelis-darželis „Trys nykštukai“ 15. Šiaulių „Dermės“ mokykla | 1. Šiaulių „Dermės“ mokykla (ikimokyklinis sk.) 2. Šiaulių lopšelis-darželis „Bitė“ 3. Šiaulių lopšelis-darželis „Coliukė“ 4. Šiaulių lopšelis-darželis „Gintarėlis“ 5. Šiaulių lopšelis-darželis „Žiburėlis“ 6. Šiaulių lopšelis-darželis „Žilvitis“ 7. Šiaulių lopšelis-darželis „Pasaka“ 8. Šiaulių lopšelis-darželis „Kregždutė“ 9. Viešoji įstaiga „Smalsieji pabiručiai“ 10. Šiaulių „Saulės“ pradinė mokykla 11. Šiaulių Dainų progimnazija 12. Šiaulių „Romuvos“ progimnazija 13. Šiaulių Gytarių progimnazija 14. Šiaulių Ragainės progimnazija |

2021–2022 mokslo metais vyks atskiri kvalifikacijos tobulinimo seminarai Šiaulių apskrities pedagogams, įgijusiems programos „Zipio draugai“kvalifikaciją ankstesniais metais. Juose pedagogai įgis žinių ir gebėjimų taikyti programą „Zipio draugai“dirbant su ***specialiųjų ugdymosi poreikių turinčiais vaikais.*** Šiuose seminaruose dalyvaus ir Šiaulių apskrities pedagogai.

Lietuvoje 2012 m. pradėtas įgyvendinti programos „Zipio draugai“ tęsinys *–* ***programa „Obuolio draugai“***, skirta vyresniems, t.y. 7–9 metų vaikams. Šioje programoje jau dalyvavo apie 52 tūkst. vaikų, įgyvendinti programą paruošti 1,8 tūkst. pedagogų. Programa įgyvendinama lietuvių, lenkų ir rusų kalbomis.

Programa „Obuolio draugai“ Šiaulių apskrityje pradėta įgyvendinti nuo 2015 metų, joje jau dalyvavo beveik 2 tūkst. Šiaulių apskrities vaikų, įgyvendinti programą parengti 103 Šiaulių apskrities pedagogai. Ateinančiais mokslo metais programoje planuoja dalyvauti 11 pedagogų iš 8 Šiaulių apskrities ugdymo įstaigų ir apie 338 vaikai.

*2021*–*2022 m.m. programoje „Obuolio draugai“ dalyvaus šios Šiaulių miesto ugdymo įstaigos:*

|  |  |
| --- | --- |
| 1. Šiaulių „Dermės“ mokykla 2. Šiaulių Jovaro progimnazija | 1. Šiaulių Gegužių progimnazija |

Nuo 2006-ųjų metų visoje Lietuvoje įgyvendinama socialinių bei emocinių sunkumų įveikimo gebėjimus ugdanti ankstyvosios prevencijos ***programa*** ***„Įveikiame kartu“***, skirta 7–9 metų vaikams. Programos pedagogų kvalifikaciją jau yra įgiję 3,1 tūkst. pedagogų; programoje yra dalyvavę daugiau nei 65 tūkst. vaikų. Joje aktyviai dalyvauja ir Šiaulių apskrities pedagogai.

*2021–2022 m.m. programoje „Įveikiame kartu“ dalyvaus šios Šiaulių miesto ugdymo įstaigos:*

|  |  |
| --- | --- |
| 1. Šiaulių Jovaro progimnazija 2. Šiaulių Gytarių progimnazija | 1. Šiaulių "Spindulio" ugdymo centras |

***Esame dėkingi Šiaulių miesto savivaldybei*** už pagalbą ir palaikymą įgyvendinant ankstyvosios prevencijos programas „Zipio draugai“, „Obuolio draugai“ ir „Įveikiame kartu“. Tikimės, kad mūsų sėkmingas ilgametis bendradarbiavimas tęsis ir toliau.

Norėtume Jūsų paprašyti, esant galimybei, savivaldybės tinklalapyje, informacijos apie švietimo aktualijas skiltyje įdėti Šiaulių miesto ugdymo įstaigų, dalyvaujančių programose „Zipio draugai“, „Obuolio draugai“ ir „Įveikiame kartu“ sąrašus. Manome, kad tai būtų didelis paskatinimas įstaigoms ir pedagogams.

Programose „Zipio draugai“, „Obuolio draugai“ ir „Įveikiame kartu“ dalyvaujančių įstaigų ir pedagogų sąrašus, naujai į programas įsitraukusių pedagogų seminarų datas ir kitą su programomis susijusią informaciją rasite mūsų internetiniame puslapyje [*www.vaikolabui.lt*](http://www.vaikolabui.lt).

Sėkmės Jūsų darbuose!

Pagarbiai Direktorė Aurelija Okunauskienė